text: Kold påske gav lille fald i besøgstal
  24 oktober 2013 kl. 17.28
  Den kolde påske kostede gæster i Givskud Zoo. Så mange, at årets besøgstal viser et beskedent fald - med lidt over 3000 gæster - eller ca. en procent. I alt besøgte 315.820 dyreparken i Givskud.
  Givskud Zoo kunne ellers glæde sig over forrygende besøgstal i efterårsferien i sidste uge. Men det var ikke nok til at holde besøgstallet.
  Påsken lå tidligt - og selv om entreprisen blev halveret, var der kun det halve af det normale besøg i påskedagene.
  
  Færre danskere
  Og det er danskere, der har svigtet Givskud Zoo. Faktisk har besøget af udenlandske nationaliteter været stabil eller lidt bedre end sidste år.
  Dermed er det lykkedes at bremse de fald i udenlandske gæster, som har ramt både Givskud Zoo og Legeland i de senere sæsoner.
  Legoland og Givskud Zoo har i år samarbejdet om international markedsføring - og den skal styrkes i de kommende år, skriver zoo i en pressemeddelelse.
  
  Åbent ivnterferie
  Givskud Zoo gentager at holde vinteråbent i uge 7 og åbner til sæsonen før påske, som næste år ligger midt i april - hvor det forhåbentligt er varmere end i påsken i år.
  